**APSTIPRINĀTS**

Vidzemes plānošanas reģiona

iepirkumu komisijas

2016. gada 05. decembra sēdē

(protokola Nr. VPR/2016/21/1)

**VIDZEMES PLĀNOŠANAS REĢIONS**

**Iepirkuma**

*saskaņā ar Publisko iepirkumu likuma 8.2 pantu*

**“Lietotas automašīnas piegāde ar ieskaitu”**

**nolikums**

**Iepirkuma identifikācijas Nr. VPR/2016/21**

**Cēsis**

**2016. gads**

**VISPĀRĪGĀ INFORMĀCIJA**

1. **Iepirkuma identifikācijas numurs:** VPR/2016/21
2. **Pasūtītājs**:

|  |  |
| --- | --- |
| **Pasūtītāja nosaukums** | Vidzemes plānošanas reģions |
| **Adrese** | J. Poruka iela 8-108, Cēsis, LV-4101 |
| **Reģistrācijas Nr.** | 90002180246 |
| **Kontaktpersona** | **Inita Ozoliņa**Vidzemes plānošanas reģiona Sabiedriskā transporta nodaļas vadītāja  |
| **Tālruņa nr.** | Tel.: +371 64116009; mob.: +371 26516182Fakss: +371 64116012 |
| **E-pasta adrese** | inita.ozolina@vidzeme.lv  |
| **Darba laiks** | No pirmdienas līdz ceturtdienai ieskaitot 08:30 – 17:00,piektdienās no 08:30 – 16:00. Pārtraukums no 12:30 – 13:00. |

1. **Iepirkuma priekšmets –** Lietotas automašīnas piegāde ar ieskaitu atbilstoši tehniskās specifikācijas prasībām (1.pielikums).

**CPV kods:** 34110000-1 (Vieglie automobiļi).

1. Iepirkuma priekšmets nav sadalīts daļās.
2. Pretendents nevar iesniegt piedāvājumu variantus.
3. **Iepirkuma procedūras veids** – iepirkuma procedūra saskaņā ar Publisko iepirkuma likuma 8.2 panta prasībām.
4. **Plānotais līguma izpildes termiņš** – **līdz 2016. gada 27. decembrim**.
5. **Pasūtītājs līgumcenu automašīnas iegādei ir plānojis 7700,00 EUR bez PVN.** Pasūtītāja plānotajā līgumcenā ir iekļauta Pasūtītājam piederošās automašīnas kopējā nosacītā vērtība (ātrās realizācijas cena) **4380,17 EUR** bez PVN.

*Piezīme:* Gadījumā, ja piedāvātā līgumcena pārsniegs pasūtītāja plānoto līgumcenu, Pasūtītājs, ievērojot savas budžeta iespējas, lems par papildus līdzekļu piesaisti vai nepieciešamības gadījumā pārtrauks iepirkumu.

1. **Iepirkuma izziņošana un informācijas sniegšana par iepirkumu**
	1. Iepirkuma nolikums un tehniskā specifikācija ir bez maksas brīvi un tieši pieejami Vidzemes plānošanas reģiona mājas lapā internetā <http://www.vidzeme.lv/lv/iepirkumi>. Ar iepirkuma nolikumu un tehnisko specifikāciju ieinteresētie piegādātāji ir tiesīgi iepazīties līdz **2016. gada 16. decembrim plkst. 10:00** uz vietas, Vidzemes plānošanas reģionā, Jāņa Poruka ielā 8-108, Cēsīs, Cēsu novadā, iepriekš sazinoties pa tālr. +371 64116009, Mob. Tālr.: +371 26516182.
	2. Saziņa starp Pasūtītāju un Pretendentiem iepirkuma ietvaros notiek latviešu valodā pa pastu, faksu +371 64116012, elektroniski (izmantojot kontaktpersonas elektronisko pasta adresi) vai iesniedzot personīgi Vidzemes plānošanas reģionā, Jāņa Poruka ielā 8-108, Cēsīs, Cēsu novadā, LV-4101.
2. **Piedāvājumu iesniegšana**
	1. Piegādātāji piedāvājumus var iesniegt līdz **2016. gada 16. decembrim plkst. 10:00**, Vidzemes plānošanas reģionā – Jāņa Poruka ielā 8-108, Cēsīs, Cēsu novadā, LV-4101, iesniedzot personīgi vai atsūtot pa pastu, ar nosacījumu, ka piedāvājumam jābūt nogādātam šajā punktā norādītajā adresē un termiņā, un par to pilnu atbildību uzņemas iesniedzējs.
	2. **Piedāvājumu publiska atvēršana nav paredzēta.**
	3. Pretendenti rakstveidā slēgtā aploksnē paziņojumā par iepirkumu noteiktā termiņā un vietā iesniedz piedāvājumu, kas sastāv no pieteikuma, kurā tiek izteikta Pretendenta vēlme piedalīties iepirkumā, un nolikumā noteiktajiem dokumentiem.
	4. Visas ieinteresētās personas piedāvājumu var iesniegt, sākot ar dienu, kad paziņojums par iepirkumu ir publicēts Vidzemes plānošanas reģiona mājas lapā [www.vidzeme.lv](http://www.vidzeme.lv) sadaļā – „Iepirkumi” <http://www.vidzeme.lv/lv/iepirkumi>, līdz nolikumā norādītajam termiņam.
	5. Piedāvājumi, kuri iesniegti pēc 10.1.punktā minētā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks atdoti (nosūtīti) atpakaļ iesniedzējam.
	6. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām.
	7. Iesniegtie piedāvājumi pēc piedāvājuma iesniegšanas termiņa beigām ir Pasūtītāja īpašums un netiek atdoti atpakaļ Pretendentiem, izņemot nolikuma 10.5., 10.6.punktā minēto gadījumu.
	8. Piedāvājumu iesniedz slēgtā aploksnē (iepakojumā), uz kuras ir norādīts:
		1. Pasūtītāja nosaukums un adrese;
		2. iepirkuma nosaukums un identifikācijas numurs;
		3. Pretendenta nosaukums un reģistrācijas numurs (juridiskai personai) vai vārds un uzvārds (fiziskai personai), kā arī adrese, tālruņa numurs/-i, faksa numurs un e-pasta adrese, un **informācija – „Neatvērt līdz 2016. gada 16. decembrim plkst. 10:00”.**
	9. Iepirkuma piedāvājums jāiesniedz drukātā veidā vienā eksemplārā.
	10. Piedāvājumam jābūt skaidri salasāmam, bez labojumiem un dzēsumiem, dokumentiem jābūt ar satura rādītāju, numurētām, cauršūtām lappusēm. Auklu galu sējuma vietas pārlīmē un norāda kopējo lappušu skaitu, kā arī apstiprina ar Pretendenta pilnvarotās vai Pretendentaparaksttiesīgās personas parakstu, norādot paraksta atšifrējumu un amatu.
	11. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā.
	12. Ja piedāvājumam pievieno dokumentu kopijas, tās apliecina saskaņā ar Dokumentu juridiskā spēka likuma prasībām un 28.09.2010. Ministru kabineta noteikumiem Nr.916 „Dokumentu izstrādāšanas un noformēšanas kārtība”.

*Piezīme: Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ar nosacījumu, ka* *viss piedāvājums ir cauršūts un caurauklots*, *atbilstoši nolikuma prasībām.*

* 1. Pretendents iesniedz parakstītu piedāvājumu. Piedāvājumu paraksta Pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu vai normatīvajos aktos noteiktā kārtībā apliecinātu pilnvaras kopiju. Ja piedāvājumu iesniedz piegādātāju apvienība, pieteikumu paraksta visas personas, kas ietilpst piegādātāju apvienībā.
1. **Prasības pretendentiem**
	1. Iepirkumā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst iepirkuma dokumentācijā izvirzītajām prasībām. Pretendenti – fiziskas vai juridiskas personas vai šādu personu apvienība jebkurā kombinācijā, kas atbilst Nolikumā noteiktajām prasībām.
	2. **Pasūtītājs izslēgs pretendentu no turpmākas dalības iepirkumā, ja:**
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 8.2 panta piektās daļas 1. un 2.punktā minētie nosacījumi.
	3. Nolikuma 11.2.punktā un tā apakšpunktos minēto apstākļu esamību Pasūtītājs, Publisko iepirkumu likuma 8.2 panta noteiktajā kārtībā, pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši iepirkumā noteiktajām prasībām un kritērijiem.
	4. **Prasības attiecībā uz pretendenta iespējām veikt profesionālo darbību:**
		1. Pretendentam ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām.
		2. Pretendents likumā noteiktajā kārtībā ir reģistrēts Latvijas Republikas Valsts ieņēmumu dienesta pievienotās vērtības nodokļa maksātāju reģistrā vai līdzvērtīgā reģistrā ārvalstīs, ja to paredz normatīvie akti.
		3. Fiziskām personām jābūt reģistrētām Latvijas Republikas Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs, ja to paredz normatīvie akti.
		4. Pretendentam ir tiesības pārdot automašīnas/vai vienu konkrēto piedāvāto automašīnu Latvijas Republikas teritorijā.
		5. Pretendents var balstīties uz citu apakšuzņēmēju iespējām, lai pierādītu atbilstību Nolikumā izvirzītajām kvalifikācijas prasībām, ja tas ir nepieciešams konkrētā līguma izpildei neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar Pretendentu par nepieciešamo resursu nodošanu Pretendenta rīcībā un sadarbību konkrētā iepirkuma līguma izpildei, ja iepirkuma rezultātā iepirkuma līguma slēgšanas tiesības tiktu piešķirtas Pretendentam.
2. **Pretendentam jāiesniedz šādi dokumenti:**
	1. Pretendenta kvalifikācijas dokumenti:
		1. Pretendenta pieteikums dalībai iepirkumā (2.pielikums). Pieteikumu paraksta Pretendenta paraksttiesīgā persona vai pilnvarotā persona.
		2. Ārvalstī reģistrēts pretendents – kompetentas attiecīgās ārvalsts izsniegts dokuments, kas apliecina, ka pretendents ir reģistrēts atbilstoši normatīvo aktu prasībām atbilstoši Nolikuma 11.4.1., 11.4.2. un 11.4.3.punktu prasībām.
		3. Pilnvara (vai cits dokuments, piemēram, komercreģistra (vai līdzvērtīgā reģistrā ārvalstīs) izziņa ar amatpersonu ar paraksta tiesībām uzskaitījumu), kas apliecina piedāvājumu parakstījušās personas tiesības uzņemties saistības Pretendenta vārdā.
		4. Dokuments, kas apliecina pretendenta tiesības pārdot piedāvāto automašīnu.
		5. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos (iesniedzams tās oriģināls) par kopīga piedāvājuma iesniegšanu, kurā noteikts, ka visi apvienības dalībnieki kopā un atsevišķi ir atbildīgi par līguma izpildi, un nosaukts galvenais dalībnieks, kurš ir pilnvarots parakstīt finanšu piedāvājumu un tehnisko piedāvājumu, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā, un ar kuru notiks visi maksājumi. Vienošanās dokumentā jānorāda katra piegādātāju apvienības dalībnieka veicamā darba daļa līguma izpildē.
		6. Ja Pretendents piesaista apakšuzņēmējus, tad Pretendenta apliecinājums tam, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā % no kopējā. Apakšuzņēmēji papildus iesniedz rakstisku apliecinājumu par gatavību piedalīties iepirkuma līguma izpildē.
	2. **Tehniskais piedāvājums** – Pretendents iesniedz parakstītu tehnisko piedāvājumu saskaņā ar Tehniskajā specifikācijā (1.pielikums) noteiktajām prasībām.
	3. **Finanšu piedāvājums**
		1. Finanšu piedāvājumu pretendents sagatavo, ņemot vērā Tehniskajā specifikācijā (1.pielikums) noteikto.
		2. Finanšu piedāvājumā jābūt iekļautām visām izmaksām, kas saistītas ar līguma izpildi, tajā skaitā visiem nodokļiem un nodevām, kā arī citām izmaksām iepirkuma līguma izpildei. Pretendenta piedāvātās cenas nevar tikt paaugstinātas līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.
		3. Finanšu piedāvājumā cenas tiek norādītas *euro* ar ne vairāk kā diviem cipariem aiz komata.
		4. Pasūtītājs izvēlas piedāvājumu ar viszemāko kopējo cenu, kas tiek aprēķināta katram piedāvājumam pēc formulas: **C = A – B**, kur

C – kopējā Līguma cena; A – pretendenta piedāvātās automošīnas cena bez PVN;

B – apmaināmā automašīnas kopējā nosacītā vērtība (ātrās realizācijas cena) **4380,17 EUR** bez PVN.

1. **Piedāvājuma izvēle**
	1. Piedāvājumu atvēršanu un izvērtēšanu veic Pasūtītāja iepirkumu komisija slēgtās sēdēs bez Pretendentu klātbūtnes. No pilnībā iepirkuma tehniskās specifikācijas prasībām atbilstošiem piedāvājumiem iepirkumu komisija izvēlēsies piedāvājumu ar zemāko cenu.
	2. Iepirkumu komisija ir tiesīga pieprasīt Pretendentam papildus informāciju (CSDD dati) par piedāvātā auto iepriekšējiem īpašniekiem piedāvājuma pārbaudei.
	3. Iepirkumu komisija ir tiesīga pieprasīt no Pretendenta papildus informāciju, kā arī pārbaudīt Pretendenta sniegto informāciju tai pieejamās publiskās datu bāzēs.
2. **Pretendenta tiesības un pienākumi**
	1. Iesniedzot piedāvājumu, pieprasīt apliecinājumu, ka piedāvājums ir saņemts.
	2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	3. Sniegt patiesu informāciju.
	4. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu atbilstības pārbaudei, salīdzināšanai un vērtēšanai.
	5. Segt visas izmaksas, kas saistītas ar piedāvājumu sagatavošanu un iesniegšanu.
	6. Nodrošināt, ka Pasūtītājs piedāvājumu saņem līdz piedāvājumu iesniegšanas termiņa beigām.
	7. Apvienoties grupā ar citiem Pretendentiem un iesniegt vienu kopēju piedāvājumu.
	8. Pretendentiem ir pienākums sekot līdzi informācijai un ņemt vērā iepirkumu komisijas skaidrojumus vai atbildes, kas tiek publicētas Vidzemes plānošanas reģiona mājas lapā internetā.
	9. Pretendents, kas iesniedzis piedāvājumu iepirkumā, uz kuru attiecas Publisko iepirkumu likuma 8.2 panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā viena mēneša laikā no dienas, kad lēmums paziņots pretendentiem. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur Līguma darbību.
3. **Pasūtītāja tiesības un pienākumi**
	1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents precizē dokumentus, kas iesniegti komisijai.
	2. Nodrošināt iepirkuma norisi un dokumentēšanu.
	3. Labot aritmētiskās kļūdas Pretendenta finanšu piedāvājumā.
	4. Pieaicināt atzinumu sniegšanai neatkarīgus ekspertus ar padomdevēja tiesībām.
	5. Jebkurā brīdī pārtraukt iepirkumu, ja tam ir objektīvs pamatojums.
	6. Citas iepirkuma komisijas tiesības saskaņā ar Latvijas Republikas Publisko iepirkumu likumu, šiem noteikumiem un Latvijas Republikā spēkā esošajiem normatīvajiem aktiem.
	7. Pēc piegādātāju rakstiska pieprasījuma normatīvajos aktos noteiktajā kārtībā sniegt informāciju par nolikumu.
	8. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
	9. Lemt par iesniegtā piedāvājuma noraidīšanu, ja tiek konstatēts, ka tas neat­bilst nolikuma prasībām.
	10. Pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu.
	11. Pieņemt lēmumu slēgt līgumu ar nākamo atbilstošo piedāvājumu, ja uzvarētājs atsakās noslēgt iepirkuma līgumu.
4. **Pielikumi:**
	1. 1.pielikums – Tehniskā specifikācija / tehniskais piedāvājums;
	2. 2.pielikums – Pretendenta pieteikums un Finanšu piedāvājums;
	3. 3.pielikums – Līguma projekts.
	4. 4.pielikums – 2016. gada 12. novembra Eksperta SIA “PJ 21” novērtējums (pievienots atsevišķā dokumentā).

**1.pielikums**

**TEHNISKĀ SPECIFIKĀCIJA / TEHNISKAIS PIEDĀVĀJUMS**

„**Lietotas automašīnas piegāde ar ieskaitu”**

**Iepirkuma identifikācijas Nr. VPR/2016/21**

1. Lietotas automašīnas piegāde ar ieskaitu nosacījumi:
	1. Automašīna tiek iegādāta apmaiņas ceļā pret Vidzemes plānošanas reģionam piederošo lietoto automašīnu OPEL ASTRA ar valsts reģistrācijas Nr. JL4649, VIN: WOLPD6EC9BG170360, pirmā reģistrācija 29.03.2012., turpmāk – automašīnu OPEL ASTRA.
	2. OPEL ASTRA ir novērtēta, un tās kopējā nosacītā vērtība (ātrās realizācijas cena) ir **4380,17 EUR** bez PVN.
	3. OPEL ASTRA tirgus vērtība noteikta atbilstoši SIA “PJ 21”, vienotais reģistrācijas numurs 44103049740, 2016. gada 12. novembra eksperta novērtējumam, kas ir šī nolikuma 4. pielikums (pievienots atsevišķā dokumentā).
2. OPEL ASTRA atsavināšanu Vidzemes plānošanas reģions veic šādā kārtībā:
	1. noņem OPEL ASTRA no uzskaites CSDD un ar aktu nodod to ieguvēja īpašumā;
	2. OPEL ASTRA ieguvējam tiek nodota iegādājamās automašīnas piegādes vietā J.Poruka ielā 108, Cēsīs, Cēsu novadā;
	3. OPEL ASTRA nodošanas brīdī faktiskais odometra rādītājs tiek uzrādīts pieņemšanas – nodošanas aktā;
	4. OPEL ASTRA tehniskais apraksts, raksturojošie rādītāji, aprīkojums un nosacītās jeb minimālās cenas ir minētas eksperta novērtējumā (nolikuma 4.pielikums);
	5. Pretendentam ir tiesības personiski iepazīties ar OPEL ASTRA vizuālo un tehnisko stāvokli. Apskate iespējama jebkurā laikā J.Poruka ielā 108, Cēsīs, Cēsu novadā, par apskates laiku vienojoties pa tālruni: +371 64116009, Mob. Tālr.: +371 26516182.
3. Tehniskās prasības:

|  |  |  |
| --- | --- | --- |
| **Rādītājs** | **Prasības, raksturojums** | **Piedāvātie parametri** |
| ***Automašīna*** |  |  |
| Automašīnas klase | Kompaktā daudzfunkciju  |  |
| Izlaiduma gads | Ne vecāka kā 2013. g. |  |
| Sēdvietu skaits, t.sk. vadītāja | Ne mazāk kā 5 |  |
| Nobraukums ne vairāk kā 70 000 km | Jā |  |
| Degviela | Dīzeļdegviela |  |
| Motora tilpums | Ne vairāk kā 1700 cm3 |  |
| Dzinēja jauda, kW | Ne mazāk kā 80 kW |  |
| Maksimālais griezes moments | Ne mazāk kā 280 Nm |  |
| Automašīnas garums | Ne mazāk kā 4500 mm |  |
| Automašīnas augstums | Ne ne vairāk kā 1600 mm |  |
| Ātrumkārba | 6 pakāpju |  |
| Piedziņas tips | Priekšējā piedziņa |  |
| Vidējais degvielas patēriņš | Ne vairāk kā 5 l/100 km |  |
| CO2 izmeši kombinētajā ciklā | Ne vairāk kā 130 g/km |  |
| EURO atgāzu norma | Ne mazāk kā EURO 5 |  |
| Automašīnas pašmasa ne vairāk | 1550 kg |  |
| Degvielas tvertnes tilpums | Ne mazāk kā 50 l |  |
| ***Salons*** |  |  |
| Bagāžas nodalījuma tilpums litros līdz 2 sēdekļu rindai | Ne mazāk kā 500 l |  |
| Bagāžas nodalījuma garums līdz 1 sēdekļu rindai, mm (mērīts grīdas augstumā) | Ne mazāk kā 1600 mm |  |
| Durvis | Ne mazāk kā 5 |  |
| Elektriski regulējami priekšējie logu pacēlāji | Jā |  |
| Stūres regulēšana augstumā un dziļumā | Jā |  |
| Tumšas krāsas salona apdare | Jā |  |
| Gumijota materiāla paklāji | Jā |  |
| Kondicionieris | Jā |  |
| ***Virsbūve, transmisija*** |  |  |
| Virsbūves krāsojums vēlams balts | Jā |  |
| Elektriski regulējami, apsildāmi sānu spoguļi | Jā |  |
| Riteņu diski ar ziemas riepām | Ne lielāki par 16” |  |
| ***Drošības aprīkojums*** |  |  |
| Priekšējie, sānu un jumta drošības spilveni | Jā |  |
| ABS | Jā |  |
| Elektroniska stabilitātes programma | Jā |  |
| Automātiskas dienas gaitas gaismas | Jā |  |
| Signalizācija | Jā |  |
| Imobilaizers | Jā |  |
| Rezerves ritenis vai remontkomplekts | Jā |  |
| Stūres pastiprinātājs | Jā |  |
| ***Piegādes un ekspluatācijas nosacījumi*** |  |  |
| Garantija | Vismaz 6 mēneši no iegādes brīža |  |
| Garantija pret virsbūves caurrūsēšanu | Vismaz 12 gadi |  |
| Tehnisko apkopju intervāls | Ne mazāk kā 30 000 km (1x gadā) |  |
| Piegādes termiņš | Ne vēlāk kā līdz 2106. gada 27. decembrim |  |

**2.pielikums**

**Pretendenta PIETEIKUMS un finanšu piedāvājums**

PRETENDENTS, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Juridiskai personai – nosaukums, reģistrācijas numurs, juridiskā adrese;*

*fiziskai personai* – *vārds, uzvārds, personas kods, adrese )*

kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pārstāvja/pilnvarotās personas amats un vārds un uzvārds, pilnvarojuma pamats)*

ar šī pieteikuma iesniegšanu:

piesakās piedalīties iepirkumā „Lietotas automašīnas piegāde ar ieskaitu”, iepirkuma identifikācijas Nr. VPR/2016/21, un piedāvā veikt iepirkuma priekšmetā minēto preču piegādi saskaņā ar iepirkuma nolikuma un tā sastāvā esošā Piegādes līguma noteikumiem par kopējo Līguma cenu:

|  |  |  |  |
| --- | --- | --- | --- |
|  | **Iepirkuma priekšmets** | **Daudzums**  | **Līgumcena EUR** **bez PVN** |
| **A** | Lietotas automašīnas (*automašīnas nosaukums, modelis, izlaiduma gads, automašīnas cena)* piegāde | 1 gab. |  |
| **B** | Ieskaita automašīnas vērtība (bez PVN) | 1 gab. | **4380,17** |
| **C** | **Piedāvātā līgumcena EUR bez PVN (C=A–B)** |  |  |

1. apliecina, ka piedāvātajā līgumcenā ir iekļautas visas izmaksas, kas saistītas ar iepirkuma priekšmeta un līguma saistību izpildi, tajā skaitā visi nodokļi un nodevas, kā arī citas izmaksas iepirkuma līguma kvalitatīvai un savlaicīgai izpildei;
2. apliecina, ka ir iepazinies ar iepirkuma „Lietotas automašīnas piegāde ar ieskaitu”, iepirkuma identifikācijas Nr. VPR/2016/21, nolikumu, t.sk., līgumu un tehnisko specifikāciju, piekrīt šajos dokumentos izvirzītajām prasībām, un tam šajā sakarā nav nekādu pretenziju;
3. apņemas ievērot iepirkuma „Lietotas automašīnas piegāde ar ieskaitu”, iepirkuma identifikācijas Nr. VPR/2016/21, nolikuma prasības;
4. apņemas parakstīt iepirkuma „Lietotas automašīnas piegāde ar ieskaitu”, iepirkuma identifikācijas Nr. VPR/2016/21, nolikuma sastāvā esošo līgumu nolikumam pievienotajā redakcijā, ja iepirkuma komisija pieņem lēmumu piešķirt tam tiesības slēgt konkrēto līgumu.

**Vispārēja informācija par Pretendentu**

|  |  |
| --- | --- |
| **1.** | **Pretendenta nosaukums:** |
| **2.** | **Adrese (juridiskā adrese un biroja adrese):** |
| **3.** | **Kontaktpersona (amats, vārds, uzvārds):** |
| **4.** | **Tālruņa Nr.:** |
| **5.** | **Faksa Nr.:** |
| **6.** | **E-pasts:** |
| **7.**  | **Finanšu rekvizīti:** |
| **Bankas nosaukums:** |  |
| Bankas adrese (tai skaitā pilsēta, valsts, pasta indekss) |  |
| **Bankas kods:** |  |
| **Konta numurs:** |  |

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_ lpp.

Pārstāvja/pilnvarotās personas ieņemamais amats, vārds, uzvārds, paraksts: \_\_\_\_\_\_\_\_\_\_\_\_\_\_\_\_\_\_

20\_\_\_. gada \_\_\_\_\_\_\_\_\_\_\_\_\_\_\_\_\_\_\_\_ z.v.

**3.pielikums**

**Līgums Nr. \_\_\_\_\_\_\_\_\_\_\_\_\_**

**par lietotas automašīnas piegādi ar ieskaitu**

Cēsīs, 20\_\_. gada \_\_\_\_\_\_\_\_\_\_\_

**Vidzemes plānošanas reģions**, reģistrācijas Nr. 90002180246, juridiskā adrese – Jāņa Poruka iela 8-108, Cēsīs, turpmāk – Pircējs, kura vārdā saskaņā ar Nolikumu rīkojas administrācijas vadītāja Guna Kalniņa-Priede, un

<Juridiskās personas nosaukums, reģistrācijas numurs, juridiskā adrese, pilnvarotās personas vārds, uzvārds, pilnvarojuma dokuments; fiziskās personas vārds, uzvārds, personas kods, adrese>, turpmāk – Pārdevējs,

turpmāk tekstā abi līguma slēdzēji tiek saukti – Līdzēji, katrs atsevišķi – Līdzējs,

pamatojoties uz Publiskā iepirkuma likuma 8.2 panta kārtībā organizētā iepirkuma „Lietotas automašīnas piegāde ar ieskaitu”, iepirkuma identifikācijas Nr. VPR/2016/21, turpmāk – iepirkums, rezultātiem,

savstarpēji vienojoties noslēdz Līgumu Nr. \_\_\_\_ par pakalpojuma sniegšanu, turpmāk – Līgums, par tālāk norādīto:

1. **LĪGUMA PRIEKŠMETS**
	1. Pārdevējs pārdod, piegādā un nodod, bet Pircējs pērk un pieņem 1 (vienu) lietotu automašīnu *<marka, modelis>*, izlaides gads – *<gads>*, šasijas numurs *<numurs>*, krāsa – *< tehniskajā pasē norādītā>*, turpmāk tekstā – Automašīna, saskaņā ar šo Līgumu, iepirkuma dokumentāciju, Tehnisko specifikāciju (1.pielikums) un Pretendenta Piedāvājumu (2.pielikums), tādā cenā un termiņos, kurus Līdzēji ir savstarpēji saskaņojuši.
	2. Pārdevējs kā samaksu ieskaita veidā par Automasīnu pieņem Pasūtītājam piederošo lietoto automašīnu OPEL ASTRA ar valsts reģistrācijas Nr. JL4649, VIN: WOLPD6EC9BG170360, pirmā reģistrācija 29.03.2012., ieskaita cena **5300,00** EUR (pieci tūkstoši trīs simti *euro*, 00 centi), t.sk. PVN, apmērā.
	3. Pārdevējs garantē, ka viņam ir visas pilnvaras un tiesības, lai noslēgtu šo Līgumu.
	4. Pārdevējs garantē, ka Automašīna ir labā tehniskā kārtībā, nav atsavināta, nav ieķīlāta, apgrūtināta ar parādiem un saistībām, par to nav tiesas strīdu, un tā atbilst Pircēja izvirzītajām prasībām.
2. **LĪGUMA SUMMA UN SAMAKSAS KĀRTĪBA**
	1. Līguma kopējā vērtība ir EUR \_\_\_\_\_\_\_\_\_\_\_\_\_\_\_ + PVN \_\_\_% \_\_\_EUR, kas pavisam kopā \_\_\_\_\_ EUR (\_\_\_\_\_\_\_\_\_), turpmāk tekstā – Līguma cena, ko Pircējs samaksā Pārdevējam saskaņā ar Līguma noteikumiem ar nosacījumu, ka Pārdevējs izpilda Līgumā noteiktās saistības.
	2. Pircējs apmaksu par Līguma 1.1.punktā noteikto Automašīnu veic šādā kārtībā:
		1. veic ieskaitu un nodot Pārdevējam īpašumā Pircējam piederošo automašīnu OPEL ASTRA par nosacīto cenu **4380,17 EUR** (četri tūkstoši trīs simti astoņdesmit *euro*, 17 centi) + PVN 21 % 919,83 EUR, kas pavisam kopā ir **5300 EUR** (pieci tūkstoši trīs simti *euro*, 00 centi);
		2. atlikušo Līguma cenu \_\_\_\_\_\_ EUR (\_\_\_\_\_\_\_) + PVN 21 % \_\_\_EUR, kas pavisam kopā \_\_\_EUR (\_\_\_\_\_\_\_) Pircējs apmaksā 10 (desmit) dienu laikā no Automašīnas piegādes nodošanas – pieņemšanas akta parakstīšanas un Pārdevēja rēķina saņemšanas dienas.
	3. Līguma cena ietver pilnu samaksu par šī Līguma ietvaros paredzēto Pārdevēja saistību izpildi – Automašīnas vērtību, piegādes izdevumus, nodokļus, nodevas un citus maksājumus, kas saistīti ar Automašīnas piegādi un reģistrāciju Ceļu satiksmes drošības direkcijā uz Pircēja vārda, un citu Līgumā noteikto saistību izpildi. Līguma cena netiek grozīta visu Līguma darbības laiku.
	4. Apmaksa uzskatāma par izdarītu ar brīdi, kad Pircējs ir veicis pārskaitījumu Pārdevēja norādītajā norēķinu kontā.
3. **Automašīnas PIEGĀDES, NODOŠANAS UN PIEŅEMŠANAS KĀRTĪBA**
	1. Automašīnu Pārdevējs piegādā un Pircējs saņem **J.Poruka ielā 8-108,** **Cēsīs, Cēsu novadā***.* Automašīna tiek uzskatīta par nodotu Pircējam ar brīdi, kad Pārdevējs ir izsniedzis Pircējam visu ar Automašīnas piegādi saistīto dokumentāciju latviešu valodā un Līdzēju pilnvarotās personas ir parakstījušas Automašīnas nodošanas – pieņemšanas aktu.
	2. Pārdevējs Automašīnu piegādā un nodod Pircējam lietošanās kārtībā un normatīvajos aktos noteiktajā kārtībā reģistrētu uz Pircēja vārda.
	3. Pārdevējs nodrošina, ka Automašīna atbilstoši normatīvo aktu prasībām ir tiesīga piedalīties ceļu satiksmē kā satiksmes dalībnieks.
	4. Atbildība par Automašīnas saglabāšanu, viss risks par Automašīnas zaudējumu vai bojāeju pāriet Pircējam no abpusējas nodošanas – pieņemšanas akta parakstīšanas brīža.
	5. Īpašumtiesības uz Automašīnu pāriet Pircējam, tikai ar Automašīnas apmaksas brīdi pilnā apmērā saskaņā ar šī Līguma noteikumiem.
	6. Līdzējiem ir pienākums paziņot par iespējamām izmaiņām vai apstākļiem, kuri varētu ietekmēt Līguma cenu, Automašīnas tehniskos rādītājus, aprīkojumu, kvalitāti vai piegādes termiņu.
	7. Pircējs nodrošina Automašīnas pieņemšanu, ja Pārdevējs vismaz 1 (vienu) dienu pirms tās piegādes ir mutiski brīdinājis Pircēju.
	8. Gadījumā, ja Pircējs 30 (trīsdesmit) dienu laikā no Automašīnas nodošanas – pieņemšanas akta abpusējas parakstīšanas dienas konstatē trūkumus, komplektācijas neatbilstību Tehniskajai specifikācijai un/vai iesniegtajam Piedāvājumam, tas 10 (desmit) dienu laikā iesniedz Pārdevējam rakstveida pretenziju, kurā norāda konstatētos Automašīnas trūkumus un/vai neatbilstību, kā arī norāda šo neatbilstību vai trūkumu novēršanas kārtību un termiņus.
	9. Pārdevējam, saņemot Pircēja rakstveida pretenziju, ir nekavējoties, bet ne vēlāk kā 10 (desmit) dienu laikā jānovērš visi Pircēja norādītie trūkumi un neatbilstības, pretējā gadījumā Pircējam ir tiesības aprēķināt līgumsodu 0,1% apmērā no kopējās Līguma cenas par katru nokavējuma dienu, bet ne vairāk kā 10 % no Līguma 2.1.punktā norādītās Līguma cenas.
	10. Ja Automašīnas ekspluatācijas laikā atklājas, ka tā neatbilst iepirkuma tehniskajai specifikācijai vai Pārdevēja iesniegtajam piedāvājumam iepirkumā, Pārdevējam ir pienākums 30 (trīsdesmit) dienu laikā no pārkāpuma atklāšanas dienas nomainīt piegādāto Automašīnu pret citu Pasūtītāja prasībām atbilstošu.
4. **GARANTIJAS**
	1. Pārdevējs garantē, ka Automašīnas kvalitāte atbilst izgatavotāja noteiktajiem standartiem un tehniskajiem rādītājiem attiecīgajam preču veidam, Latvijas Republikas normatīvajiem aktiem, t.sk. Civillikuma 1593. un 1612.-1618.panta prasībām, noteiktajiem standartiem un kvalitātes kritērijiem, tehniskajai specifikācijai, Līgumam, tā pielikumiem.
	2. Pārdevējs, saskaņā ar Līguma 2.pielikumu, garantē Automašīnas garantijas termiņu 6 (sešus) mēnešus bez nobraukuma ierobežojuma no Automašīnas nodošanas – pieņemšanas akta parakstīšanas dienas.
	3. Garantijas remonts un detaļu nomaiņa neattiecas uz spuldzēm, mehāniski bojātai Automašīnai, kā arī bojājumiem, kas radušies nepareizas ekspluatācijas rezultātā, patvaļīgas komplektējošo daļu maiņas vai papildināšanas gadījumā.
	4. Pārdevējs apņemas veikt Automašīnas garantijas laikā konstatēto defektu novēršanu, cik ātri iespējams, bet ne vēlāk kā 5 (piecu) darba dienu laikā no pieteikuma saņemšanas brīža. Garantijas remonts tiek veikts uz Pārdevēja rēķina.
	5. Pārdevējs apņemas novērst Automašīnas defektus, tos labojot vai aizvietojot ar tādu pašu vai ar vizuālā, cenas, kvalitātes un funkcionalitātes ziņā līdzvērtīgu detaļu.
5. **LĪDZĒJU ATBILDĪBA**
	1. Līdzēji saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgi par Līguma saistību pārkāpšanu, kā arī par otram Līdzējam radītajiem zaudējumiem.
	2. Pircējs uzņemas atbildību par Automašīnas saglabāšanu no tās saņemšanas brīža līdz brīdim, kad viņš pilnībā par Automašīnu ir norēķinājies ar Pārdevēju.
	3. Ja Pārdevējs neveic Automašīnas piegādi noteiktajā termiņā, Pircējam ir tiesības ieturēt līgumsodu 0,1%, apmērā no Līguma kopējās cenas par katru termiņa nokavējuma dienu, bet ne vairāk kā 10 % no Līguma 2.1.punktā norādītās Līguma cenas.
	4. Ja Līgumā noteiktajos termiņos un kārtībā Pircējs nav veicis norēķinu ar Pārdevēju un kavējums ir ilgāks par 5 (piecām) darba dienām, tad Pārdevējam ir tiesības aprēķināt Pircējam līgumsodu 0,1%, no savlaicīgi nesamaksātās summas par katru nokavēto samaksas izdarīšanas dienu, bet ne vairāk kā 10 % no rēķinā norādītās summas, pie nosacījuma, ka ir izpildīti Līguma noteikumi.
	5. Ja Pārdevējs Pircēja norādītajā termiņā nenovērš Līguma 3.8.punktā minētos trūkumus un neatbilstību un neveic trūkstošās, nekvalitatīvās vai neatbilstošās Automašīnas detaļas nomaiņu pret jaunu, kas ir kvalitatīva un atbilstoša Līguma noteikumiem, Pircējam ir tiesības vienpusēji atkāpties no Līguma saistību izpildes un piemērot Pārdevējam Līgumsodu 10% (desmit procentu) apmērā no Līguma kopējās cenas.
	6. Ja Pārdevējs Pircēja norādītajā termiņā nenovērš garantijas laikā konstatētos bojājumus, defektus un trūkumus, tad Pircējam ir tiesības iekasēt līgumsodu 30 EUR (trīsdesmit *euro*)par katru nokavēto dienu.
	7. Pircējam ir tiesības līgumsodu ieturēt no gala maksājuma. Līgumsods neatbrīvo no turpmākās Līgumsaistību izpildes un zaudējumu atlīdzināšanas pienākuma.
	8. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Līdzēji nevarēja paredzēt un novērst. Pie tādiem pieskaitāmi plūdi, zemestrīce un citas dabas stihijas, karš, streiki, varas institūciju darbība, normatīvo aktu izmaiņas pēc Līguma noslēgšanas, kā arī pārējie Līdzēju kontrolei nepakļauti apstākļi. 3 (trīs) dienu laikā no šādu apstākļu rašanās vai izbeigšanās otrs Līdzējs tiek rakstveidā informēts. Ja nepārvaramas varas apstākļi ir ilgstoši, Līdzēji sastāda papildus vienošanos pie šī Līguma par līgumsaistību turpmāko izpildi vai izbeigšanu.
6. **LĪGUMA DARBĪBAS TERMIŅŠ, TĀ GROZĪŠANAS, PAPILDINĀŠANAS,**

**IZBEIGŠANAS UN STRĪDU RISINĀŠANAS KĀRTĪBA**

* 1. Līgums ir spēkā no tā noslēgšanas brīža līdz Līdzēju saistību pilnīgai izpildei. Automašīnas piegāde tiek veikta līdz **2016. gada 27.decembrim**.
	2. Līgumu var papildināt, grozīt vai izbeigt, Līdzējiem savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abi Līdzēji tos ir parakstījuši.
	3. Pircējs ir tiesīgs vienpusēji izbeigt šo Līgumu, paziņojot par to Pārdevējam rakstveidā 30 (trīsdesmit) kalendārās dienas iepriekš, ja ir iestājies kaut viens no zemāk minētajiem nosacījumiem:
		1. Pārdevējs ir nokavējis Līgumā noteikto Automašīnas piegādes termiņu, un ja Pārdevēja nokavējums ir sasniedzis 10 (desmit) dienas vai
		2. ja Pārdevējs nepilda kādas citas saistības saskaņā ar Līgumu un ja Pārdevējs minēto saistību neizpildi nav novērsis 20 (divdesmit) dienu laikā pēc Pircēja rakstiska paziņojuma par šādu saistību neizpildi saņemšanas.
	4. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā.
	5. Ja Līdzēji nespēj strīdu atrisināt savstarpēju pārrunu rezultātā 60 (sešdesmit) dienu laikā, tas tiek izskatīts tiesā, pēc Pircēja atrašanās vietas, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Līdzējus no turpmākās šī Līguma saistību izpildes.
1. **Pārstāvji un kontaktinformācija**
	1. Pircēja pārstāvis ar šo Līgumu saistītu jautājumu risināšanā ir \_\_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_\_, elektroniskā pasta adrese: \_\_\_\_\_\_\_\_\_\_\_\_\_.
	2. Pārdevēja pārstāvis ar šo Līgumu saistītu jautājumu risināšanā ir \_\_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_\_\_\_\_, elektroniskā pasta adrese: \_\_\_\_\_\_\_\_\_\_\_\_\_.
	3. Līdzēji vienojas, ka katram Līdzējam ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otrs Līdzējs par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
2. **Nobeiguma noteikumI**
	1. Līdzēji vienojas, ka Līguma saistības pildīs personīgi un nenodos trešajām personām, tajā skaitā neveiks prasījuma tiesību cesiju. Izņēmumi pieļaujami Līgumā noteiktajā kārtībā attiecībā uz Darba veicēju vai apakšuzņēmēju nomaiņu vai jaunu Darba veicēju vai apakšuzņēmēju iesaistīšanu Līguma izpildē, vai gadījumā, ja Līdzēja saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktā kārtībā. Līdzējam, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Līdzēju par saistību un tiesību pārņemšanas tiesisko pamatu un saistību un tiesību pārņēmēju.
	2. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
	3. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 10 (desmit) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
	4. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Līdzējiem atbildes uz otra Līdzēja iesniegumu, paziņojumu vai pieprasījumu jāsniedz 5 (piecu) darba dienu laikā, izņemot, ja Līgumā nav noteikts cits termiņš. Gadījumā, ja Līdzējs nesniedz atbildi 5 (piecu) darba dienu laikā, ir uzskatāms, ka Līdzējs, kuram pieprasījums ir nosūtīts, ir to akceptējis.
	5. Šis Līgums sastādīts 2 (divos) identiski vienādos eksemplāros, no kuriem 1 (viens) atrodas pie Pircēja un 1 (viens) – pie Pārdevēja. Visiem Līguma eksemplāriem ir vienāds juridisks spēks.
3. **LĪDZĒJU JURIDISKĀS ADRESES UN PARAKSTI**

|  |  |
| --- | --- |
| **Pircējs**  | **Pārdevējs** |